St. Olavs gate (Oslo)

Se pekerside for flere forekomster av St. Olavs gate.

St. Olavs gate (1-35, 2-32) er en gate i Oslo. Den går fra Ullevålsveien, over St. Olavs plass, til Wergelandsveien ved Slottsparken. Den fikk sitt navn i 1864 og er oppkalt etter kong Olav den hellige (995–1030). 

Den het tidligere Ny Slots Gade, og var knyttet til en plan om tre akser som går ut fra Slottet; de to andre er Karl Johans gate og Haakon VIIs gate. Det hevdes at dronning Josefine, som var katolikk, var opptatt av å få gaten anlagt, fordi den gav fri sikt fra Slottet til St. Olav domkirke. Dronningen var den største bidragsyteren under byggingen av denne kirken. 

I St. Olavsgate 23 - på hjørnet til Pilestredet - lå et barnehjem som er knytta til «den første barnehjemssaken i norsk rettshistorie. I boka Fra vekterstuen til Møllergaten 19 beskriver politikonstabel Redvald Larssen (1872-1951) barnehjemmet på hjørnet av St. Olavs gate og Pilestredet som «Torturanstalten i Pilestredet». Saken ble nøye dekket i både norsk og utenlandsk presse. Mye handlet om den 63-år gamle ugifte Johanne Sofie Fougner».

Referanser

Litteratur

Eksterne lenker
 

Veier i Oslo
Veier i bydel St. Hanshaugen
Veier i Oslo oppkalt etter menn
Olav den hellige